פסטיבל הפסנתר

פסטיבל הפסנתר הוא אירוע מוזיקלי שנתי, המתקיים מדי שנה בחורף באילת. עד 2023 התקיים הפסטיבל מדי שנה בסתיו בתל אביב-יפו.

בימיו בתל אביב-יפו, התקיים הפסטיבל לרוב במשך שבוע שלם ובמהלכו עלו מאות אמנים לבמות השונות, שפוזרו ברחבי העיר. מאז מעברו לאילת הצטמצם אורכו לשלושה ימים.

במהלך הפסטיבל מתבצעים שיתופי פעולה בין אמנים משתתפים מסגנונות מוזיקליים שונים, ומופיעים בו אמנים ותיקים ומוכרים לצד לצד אמנים צעירים מז'אנרים שונים ומגוונים.

פסטיבל הפסנתר הראשון נערך ב-1998, וכעשור לאחר מכן, גדל באופן משמעותי הקהל המגיע אליו, והוחלט לקיים את הפסטיבל בכמה מרכזי תרבות גדולים בעיר. בשנת 2018 היו בפסטיבל כ־53 מופעים שהתפרשו במוסדות תרבות ואולמות שונים בעיר: אולמות מוזיאון תל אביב לאמנות (אולם רקנאטי, אולם אסיא, אולם קאופמן, גלריה מיזנה בלומנטל, הגלריה לאמנות ישראלית עכשווית), אולמות בתיאטרון הקאמרי, המשכן לאמנויות הבמה, מרכז עינב והיכל התרבות של תל -אביב.

מנהל הפסטיבל הוא שאבי מזרחי, סגן מנהל אגף תרבות ואמנויות ומנהל המחלקה למופעים, ומפיקה אותו המחלקה למופעים בעיריית תל אביב, בשיתוף "המון ווליום" ו"זאפה". המנהלת האמנותית של הפסטיבל היא אתי אנטה-שגב.

 היסטוריה 
הפסטיבל הראשון, אותו יזם אודי דבוש בשנת 1998, התקיים בבית ציוני אמריקה ובמרכז עינב.

דבוש המשיך לקחת חלק בפסטיבל והיה המנהל האמנותי של הפסטיבל בעשור הראשון לקיומו. בשנת 1999 הוחלט בעיריית תל אביב-יפו לקחת את הפסטיבל תחת חסותה.

בשנתו השנייה התקיימו רוב מופעי הפסטיבל במרחב בניין עיריית תל אביב-יפו: באולם אירועים שהיה אז אולם המועצה, בלובי ובמסדרונות העירייה, וכן במרכז עינב.

במהלך חמש השנים הראשונות לקיומו, צבר הפסטיבל פרסום, ובעקבות כך הגיעו בכל שנה יותר צופים למופעים.

בשנת 2003, חמש שנים לאחר היווסדו, הוחלט על ידי מנהל הפסטיבל, שאבי מזרחי, להעביר את הפסטיבל למרכז סוזן דלל, שם התקיים הפסטיבל במשך 11 שנים (עד שנת 2014).

בשנת 2014 הוחלט על ידי עיריית תל אביב להעביר את הפסטיבל למוזיאון תל אביב ומאז ועד המעבר לאילת התקיים פסטיבל הפסנתר בקריית הפסטיבל: במגוון אולמות במוזיאון תל אביב לאמנות, תיאטרון הקאמרי. בנוסף התקיימו מופעי הפסטיבל באולמות שונים בעיר: תיאטרון גשר, המשכן לאמנויות הבמה, היכל התרבות ומרכז עינב, שליווה את הפסטיבל החל מהשנה הראשונה לקיומו. במהלך שבוע הפסטיבל התקיימו מידי ערב ברחבת המוזיאון והמשכן מופעים פתוחים לקהל הרחב.

כיום פסטיבל הפסנתר הוא אחד הפסטיבלים הגדולים בישראל. עשרות הפקות מתחילות דרכן מדי שנה בפסטיבל וממשיכות לאחר מכן לעלות על במות שונות בישראל ומחוצה לה. אמנים מתחילים רבים עלו בפעם הראשונה לבמה על במת הפסטיבל.

הנהלת הפסטיבל מצהירה כי מטרת הפסטיבל היא לארח לצד בכירי האמנים בישראל ובעולם גם אמני אינדי צעירים בוגרי סגנונות מוזיקליים עכשוויים, וכי האמנים המשתתפים נבחרים מתוך חופש בחירה אמנותי ללא העדפות וללא העדפות מתקנות.

בשנת 2023, על רקע מלחמת חרבות ברזל, הוחלט לקיים את הפסטיבל במתכונת שונה : כל המופעים צולמו ושודרו בערוץ השידור הציבורי כאן 11

בשנת 2024, עם התמשכות המלחמה וקיצוץ בתקציבי התרבות בעיירית תל אביב, נדד הפסטיבל לראשונה לאילת.

 רשימת אמנים בולטים שהשתתפו בפסטיבל לפי שנים 

 2014 
 להקת החצר האחורית עם המשורר יעקב רוטבליט בעיבוד מיוחד לרביעיית כלי מיתר.
 אריאל הורוביץ במופע "דיוקן אימי", במלאת עשור לפטירתה של אימו נעמי שמר.
 שולי רנד בחשיפה ראשונה לשירים חדשים, חמש שנים אחרי אלבום הבכורה "נקודה טובה".
 להקת כנסיית השכל "מתפשטת" במופע אקוסטי עם מיטב הלהיטים ושירים נדירים מכל התקופות.

 2015 
ממוזער|רועי ירקוני וקרני פוסטל ליד הפסנתר, על בימת פסטיבל הפסנתר, מוזיאון תל אביב לאמנויות, לאחר מופע משותף.|טקסט=|250 פיקסלים
 SONIC BOOM - פיט קמבר (מופע מחוץ לישראל).
 שלום חנוך - "צד ב", הפקה מיוחדת לפסטיבל.
 אלון אולארצ'יק ואנסמבל מיתר - אורחים: אחינועם ניני וגורי אלפי.
 רונית שחר במחווה לג'וני מיטשל, אורחת: מאיה איזקוביץ.
 יסמין אבן מארחת את דן תורן, נתן סלור, בני בשן ונעם פרתום.

 2016 
טקסט=|ממוזער|מארינה מקסימיליאן וקרן פלס בפסטיבל הפסנתר 2018|250px
 גיא ויהל.
 מתי כספי.
 יעל איזנברג
 ישי ריבו
 הראל סקעת

 2017 
 יזהר אשדות ומשה לוי, מופע משותף מיוחד לפסטיבל.
 רבע לאפריקה מארחים את אריאל זילבר.
 קצת אחרת, מופע איחוד אחרי כמעט 45 שנים עם שלמה גרוניך, שם טוב לוי, שלמה יידוב.
 מארק אליהו.
טובה גרטנר.
 ארקדי דוכין.
 אליעד נחום.

 2018 
טקסט=|ממוזער|בועז שרעבי בפסטיבל הפסנתר, 2018|250px
 אביתר בנאי במופע סולו 'עד האהבה' - אורח: אהוד בנאי.
 שלומי שבן והפסנתר - אורח: רמי פורטיס, בהשתתפות הקאמרטה הישראלית ירושלים.
 שלך, איה כורם - תרגומים חדשים בפרשנות אישית, נשית ומקומית לשירי לאונרד כהן.

2019
 חמשה - נומקה, עומר מושקוביץ, ביז'ו, קיקי מלינקי ואביגיל קובארי
 נדב הולנדר - מגש הקצב - אלתרמן לקטנים ולגדולים
 עדן חסון
 יהונתן גפן ושם טוב לוי
 שלמה יידוב
 אפרת בן צור
 אושיק לוי
 מירב הלינגר ואלונה טוראל

2021
 פלורה
 מירב הלינגר
 עדי-קשת כהן
 עומר מושקוביץ
 דניאלה ספקטור
 פז פרל
 שם טוב לוי
 אור אדרי

2022
 סטלה גוט
 ריקי גל ושלומית אהרון
 נדב הולנדר
 חשש אמיתי
 גון בן ארי
 אסף אמדורסקי
 יפעת נץ
 גלי אלון

 2023 

אסף אמדורסקי
יעל קראוס
חנן יובל
רז שמואלי
רונית שחר
נינט
ג'יין בורדו
אלון עדר
יוני רועה
לאה שבת
שאנן סטריט
קרולינה
עוזי נבון
 גלי אלון

 קישורים חיצוניים 

 פסטיבל הפסנתר בפייסבוק
 אתר האינטרנט של פסטיבל הפסנתר


 גיא ויהל מגיעים לפסטיבל הפסנתר, ראיון, נובמבר 2016, חרסונסקי מיוסיק
 פסטיבל הפסנתר 2023 לצפייה ישירה באתר "כאן 11"

 הערות שוליים 

קטגוריה:אירועי זמר בישראל
קטגוריה:רוק ישראלי
קטגוריה:ביצוע אותנטי
קטגוריה:ישראל: פסטיבלי מוזיקה קלאסית
קטגוריה:אילת: פסטיבלים